b'\n_START_ARTICLE_\nSamuli Jokinen\n_START_PARAGRAPH_\nSamuli \xe2\x80\x9dJJ\xe2\x80\x9d Jokinen (s. 9. marraskuuta 1980 Laitila ) on suomalainen muusikko. H\xc3\xa4n on toiminut turkulaisen The Crash -yhtyeen kosketinsoittajana vuodesta 2006 yhtyeen lopettamiseen eli vuoteen 2009. H\xc3\xa4n soittaa koskettimia my\xc3\xb6s Isoveli-yhtyeess\xc3\xa4 (ent. Brightboy)._NEWLINE_Koskettimien lis\xc3\xa4ksi Jokinen on opiskellut klassista harmonikansoittoa 9-vuotiaasta alkaen ja valmistui kev\xc3\xa4\xc3\xa4ll\xc3\xa4 2005 Turun ammattikorkeakoulun musiikkipedagogilinjalta. H\xc3\xa4n on kilpaillut harmonikansoitossa niin Suomessa kuin ulkomaillakin sek\xc3\xa4 osallistunut useille mestarikursseille. Jokinen on my\xc3\xb6s toiminut harmonikan soitonopettajana musiikkiopistossa._NEWLINE_Jokinen on soittanut my\xc3\xb6s Mikko M\xc3\xa4kel\xc3\xa4isen taustayhtyeess\xc3\xa4. Hiljattain h\xc3\xa4n j\xc3\xa4tt\xc3\xa4ytyi pois my\xc3\xb6s Jenni Vartiaisen yhtyeest\xc3\xa4, jossa h\xc3\xa4n ehti soittaa koskettimia jo jonkun aikaa._NEWLINE_\xe2\x80\x9dJJ\xe2\x80\x9d lempinimen Jokinen sai tiett\xc3\xa4v\xc3\xa4sti tullessaan The Crash -yhtyeeseen, sill\xc3\xa4 The Crashin basisti, Samuli Haataja, on my\xc3\xb6s nimelt\xc3\xa4\xc3\xa4n Samuli.'